CELEX: 32016R2222
Language: hr
Date: 2016-12-05 00:00:00
Title: Provedbena uredba Komisije (EU) 2016/2222 оd 5. prosinca 2016. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

10.12.2016   
            
            
               HR
            
            
               Službeni list Europske unije
            
            
               L 336/17
            
         PROVEDBENA UREDBA KOMISIJE (EU) 2016/2222
   оd 5. prosinca 2016.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (e),
   budući da:
   
               (1)
            
            
               Uredbom (EEZ) br. 2658/87 uvedena je nomenklatura roba (dalje u tekstu: kombinirana nomenklatura) koja se navodi u Prilogu I. toj Uredbi.
            
         
               (2)
            
            
               Podbroj 9505 10 kombinirane nomenklature obuhvaća proizvode za božićne svetkovine.
            
         
               (3)
            
            
               Neke su smjernice o tumačenju pojma „proizvodi za božićne svetkovine” dane u Napomenama s objašnjenjem Harmoniziranog sustava (HSEN) uz tarifni broj 9505, točke (A)(1) i (2). Međutim, još uvijek postoje različita stajališta o opsegu proizvoda koji su obuhvaćeni podbrojem 9505 10.
            
         
               (4)
            
            
               Stoga bi, radi pravne sigurnosti, područje primjene pobroja 9505 10 trebalo razjasniti razlikovanjem tradicionalnih proizvoda koji se upotrebljavaju za božićne svetkovine navedenih u HSEN-u za tarifni broj 9505, točke (A)(1) i (2) i modernih proizvoda koji se upotrebljavaju općenito kao ukrasi za vrijeme zimskog razdoblja.
            
         
               (5)
            
            
               Stoga je nužno u poglavlje 95 kombinirane nomenklature umetnuti dodatnu napomenu kako bi se osiguralo ujednačeno tumačenje podbroja 9505 10 u cijeloj Uniji.
            
         
               (6)
            
            
               Prilog I. Uredbi (EEZ) br. 2658/87 trebalo bi stoga na odgovarajući način izmijeniti.
            
         
               (7)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   U poglavlje 95 drugog dijela kombinirane nomenklature iz Priloga I. Uredbi (EEZ) br. 2658/87 unosi se sljedeća dodatna napomena 1.:
   
      
                  „1.
               
               
                  Podbroj 9505 10 obuhvaća:
                  
                              (a)
                           
                           
                              proizvode koji su općenito prepoznati za uporabu u vrijeme božićnih svetkovina i koji se isključivo proizvode i dizajniraju kao proizvodi za božićne svetkovine.
                              To su:
                              
                                          (1)
                                       
                                       
                                          proizvodi povezani s Isusovim rođenjem (tj. proizvodi za tradicionalne božićne jaslice), npr. figurice, životinje, betlehemske zvijezde, tri kralja i prizori Isusova rođenja;
                                       
                                    
                                          (2)
                                       
                                       
                                          proizvodi prepoznati za uporabu za božićne svetkovine zahvaljujući dugotrajnim nacionalnim tradicijama, npr.:
                                          
                                                      —
                                                   
                                                   
                                                      umjetna božićna drvca,
                                                   
                                                
                                                      —
                                                   
                                                   
                                                      božićne čarape,
                                                   
                                                
                                                      —
                                                   
                                                   
                                                      umjetne božićne klade,
                                                   
                                                
                                                      —
                                                   
                                                   
                                                      božićni smotuljci,
                                                   
                                                
                                                      —
                                                   
                                                   
                                                      Djedovi Božićnjaci sa saonicama ili bez njih,
                                                   
                                                
                                                      —
                                                   
                                                   
                                                      božićni anđeli.
                                                   
                                                
                                    Podbroj ne uključuje proizvode za zimsko razdoblje koji su primjereni za općenitiju uporabu kao ukrasi u tom razdoblju jer njihova objektivna obilježja upućuju na to da se ne upotrebljavaju isključivo za božićne svetkovine već uglavnom kao ukrasi u zimskom razdoblju, npr. sige, snježni kristali, zvijezde, sobovi, crvendaći, snjegovići i druge slike iz zimskog razdoblja, bez obzira na to upućuju li boje, odjeća itd. na povezanost s Božićem;
                           
                        
                              (b)
                           
                           
                              ukrasne proizvode za božićna drvca.
                              To su proizvodi dizajnirani za vješanje na božićno drvce (tj. lagani proizvodi od općenito neizdržljivog materijala dizajnirani za ukrašavanje božićnog drvca). Ti proizvodi moraju biti povezani s Božićem.”
                           
                        
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2016.
      
         
            Za Komisiju
         
         Stephen QUEST
         
            Glavni direktor
         
         
            Glavna uprava za oporezivanje i carinsku Uniju
         
      
   
   
      (1)  SL L 256, 7.9.1987., str. 1.